|  |  |  |
| --- | --- | --- |
| Helseetaten  Avdeling samfunnsmedisin | | |
|  |  |  | |  |
|  |  |  | |  |

|  |  |  |  |
| --- | --- | --- | --- |
| Deres ref.: | Vår ref. (saksnr.): | Saksbehandler: | Dato: |
|  |  |  |  |

Hastevedtak om tvungen legeundersøkelse og testing etter SMVL § 5-8 jf 5-2

# Bakgrunn

Pasientens navn:

Pasientens fødselsnummer:

Pasienten fikk symptomer på infeksjon (dato), eller ble eksponert for smitte (dato). Det ble ved kontakt (dato) anbefalt undersøkelse, testing og/eller karantene, men pasienten virker ikke å forstå alvorligheten omkring dette eller å være i stand til å gjennomføre dette frivillig. Det er gjort flere forsøk på å forklare. Tolk er brukt når det er behov for det. Ressurspersoner rundt pasienten er brukt der pasienten har slike, eller det finnes andre miljøer som kan brukes for å gi bedre forståelse og innsikt. Pasienten sin atferd er slik at den utgjør stor fare for smitte til andre personer som vil få store konsekvenser dersom de selv blir syke av smitten.

I følge opplysninger fra xx av xx fremkom det at pasienten nekter og la seg undersøke og evt. at karantene ikke overholdes.

# Lovhjemmel

Vedtaket er hjemlet i smittevernloven § 5-8 jf 5-2.

Smittevernloven 5-8, hastevedtak

*Kommunelegen og vakthavende infeksjonsmedisinske overlege ved sykehus i helseregionen kan sammen treffe hastevedtak etter § 5-2 og 5-3 hvis hensynet til smittevernet tilsier at vedtaket blir fattet. Det skal særlig legges vekt på åpenbar fare for smitteoverføring. Bestemmelsen i § 4- 2 tredje ledd annet punktum gjelder tilsvarende. Vedtak om tvungen isolering gjelder frem til smittevernnemnda har vurdert saken, men ikke utover sju dager.*

§ 5-2. Tvungen legeundersøkelse - innleggelse til undersøkelse

*Når det er nødvendig for å forebygge en allmennfarlig smittsom sykdom eller motvirke at den blir overført, skal legen eller eventuelt kommunelegen be en smittet person om å la seg undersøke av lege.*

*Dersom en smittet person motsetter seg undersøkelse etter første ledd, kan det gjøres vedtak om at vedkommende skal legges inn på sykehus til legeundersøkelse og eventuelt til kortvarig isolering. Slik tvungen legeundersøkelse eller kortvarig isolering kan bare gjennomføres for å klarlegge om det foreligger en allmennfarlig smittsom sykdom, og når dette er nødvendig for å motvirke overføring av en slik sykdom til andre og såfremt undersøkelsen kan skje uten fare.*

*Vedtak om tvungen isolering gjelder frem til smittevernnemnda har vurdert saken, men ikke utover sju dager.*

# Vedtak

Saken er drøftet med infeksjonsmedisinsk overlege xx ved xx sykehus, og det fattes herved hastevedtak om tvungen legeundersøkelse/testing av \*\* etter smittevernloven § 5-8 jf. 5-2.

Gjeldende vedtak gjelder for inntil prøvesvar foreligger, maks syv dager. Lengden på isoleringen vil ikke være lenger enn nødvendig og tar utgangpunkt i nasjonale myndigheter sine til enhver tid gjeldende karantene og isoleringsanbefalinger.

Pasienten er informert om vedtaket.

# Vurdering

Det vurderes som overveiende sannsynlig at pasienten ikke kan overholde anbefalingen om undersøkelse og karantene. Frivillighet er forsøkt, eller vurderes ikke mulig å gjennomføre. Det er overveiende sannsynlig at andre som er spesielt sårbare for egen infeksjon vil kunne smittes og bli alvorlig syke.

Vedtaket må opphøre straks hvis det ikke lenger er indikasjon for undersøkelse, eller pasienten klarer å gjennomføre videre undersøkelse frivillig.

# Klage

Vedtaket kan påklages til tingretten, jfr. smittevernloven § 5-9. Evt. klage har ikke oppsettende virkning.